Борис Младенов-Young
Рождени дни! През равни интервали…

chitanka.info

Рождени дни! През равни интервали

година след година идват те

да ни напомнят, че сме остаряли

и че животът ни безспир тече.

И тортата не е приятна гледка —

премного стават пустите свещи;

в деня на размисъл и равносметка

с все по-отслабващ дъх ги духваш ти.

И както ритуалът повелява,

си пожелаваш, с ножа във ръка,

да бъде челядта ти жива, здрава

и живи, здрави нейните деца.

Какъв от тоз подарък по-голям,

ти можеш да си пожелаеш сам?!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.